สวัสดีค่ะ สอบถามเรื่องการรับประทานยาค่ะ เนื่องจาก ตามหน้าซองยา แพทย์สั่งให้กิน 2 เม็ดก่อนนอน แต่เกิดความเข้าใจผิด ทานวันละ1เม็ด มาระยะเวลา1 อาทิตย์ ไม่ทราบว่า จะทีผลข้างเคียงอะไรมั้ยคะ.....ขอบค่ะ
สวัสดีค่ะ ยา Diazepam เป็นยาที่ออกฤทธิ์ต่อสารเคมีในสมองที่ไม่สมดุลกัน ใช้เพื่อคลายความวิตกกังวลอันเป็นสาเหตุหนึ่งของปัญหานอนไม่หลับ นอกจากปัญหาเกี่ยวกับการนอน ไดอะซีแพมยังใช้เพื่อรักษาผู้ป่วยโรควิตกกังวล หรือโรคทางจิตเวชบางชนิดผู้ป่วยควรใช้ยาตามปริมาณที่แพทย์กำหนด โดยแต่ละโรคจะมีปริมาณการใช้ยาที่แตกต่างกันไปค่ะ การรับประทานน้อยกว่าที่กำหนด ไม่ได้มีอันตรายหรือผลข้างเคียงอะไร เพียงแต่อาจจะไม่ได้ผลการรักษาตามที่คาดหวังไว้ค่ะ